CELEX: 62017TN0475
Language: fi
Date: 2017-08-02 00:00:00
Title: Asia T-475/17: Kanne 2.8.2017 – Rogesa v. komissio

25.9.2017   
            
            
               FI
            
            
               Euroopan unionin virallinen lehti
            
            
               C 318/17
            
         Kanne 2.8.2017 – Rogesa v. komissio
   (Asia T-475/17)
   (2017/C 318/23)
   Oikeudenkäyntikieli: saksa
   
      Asianosaiset
   
   
      Kantaja: Rogesa Roheisengesellschaft Saar mbH (Dillingen, Saksa) (edustajat: asianajajat S. Altenschmidt ja A. Sitzer)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 20.6.2017 tai toissijaisesti 11.7.2017 tehdyn komission hylkäävän päätöksen kantajan 29.5.2017 tekemästä uudistetusta hakemuksesta komission hylkäävän päätöksen (arkistonumero GestDem nro 2017/1788) ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste, joka perustuu siihen, että edellytykset oikeudelle saada tutustua asiakirjoihin olivat täyttyneet
               
                           —
                        
                        
                           Kantaja väittää, että riidanalainen päätös on ristiriidassa asetuksen N:o 1367/2006 (1) 3 artiklan ensimmäisen kohdan ja asetuksen N:o 1049/2001 (2) 2 artiklan 1 kohdan kanssa, koska kantajalla on oikeus tutustua hänen pyytämiinsä asiakirjoihin.
                        
                     
         
               2.
            
            
               Toinen kanneperuste, joka perustuu siihen, ettei asetuksen (EY) N:o 1049/2001 4 artiklassa säädettyjä kieltäytymisperusteita ole olemassa
               
                           —
                        
                        
                           Kantaja väittää, että pyydetyt asiakirjat eivät sisällä mitään asetuksen (EY) N:o 1049/2001 4 artiklan 2 kohdan ensimmäisessä luetelmakohdassa tarkoitettuja arkaluonteisia liiketietoja ja että joka tapauksessa on olemassa ylivoimainen yleinen etu asiakirjojen tietojen ilmaisemiselle.
                        
                     
                           —
                        
                        
                           Kantaja väittää lisäksi, ettei myöskään asetuksen (EY) N:o 1049/2001 4 artiklan 2 kohdan toisessa luetelmakohdassa tarkoitettua kieltäytymisperustetta, jonka mukaan asiakirjan tutustuttavaksi antamisesta voidaan kieltäytyä, jos sen sisältämien tietojen ilmaiseminen vahingoittaisi tuomioistuinkäsittelyn ja oikeudellisen neuvonannon suojaa, voida soveltaa, koska unionin tuomioistuimessa vireillä oleva asia C-80/16 (ArcelorMittal Atlantique et Lorraine) on miltei saatettu päätökseen 26.7.2017 annetulla tuomiolla.
                        
                     
                           —
                        
                        
                           Kantaja väittää vielä, että komission olisi joka tapauksessa pitänyt antaa osittainen tutustumisoikeus tarvittaessa mustaamalla salaisena pidettävät tiedot. Komission päätöksellä rikotaan siten myös asetuksen (EY) N:o 1049/2001 4 artiklan 6 kohtaa sekä loukataan SEU 5 artiklan 4 kohdan mukaista suhteellisuusperiaatetta.
                        
                     
         
               3.
            
            
               Kolmas kanneperuste, joka perustuu siihen, että komissio on syyllistynyt menettelyvirheeseen
               
                           —
                        
                        
                           Kantaja vetoaa lopuksi asetuksen N:o (EY) 1049/2001 8 artiklan rikkomiseen. Vaikka määräaikaa on jatkettu kaksi kertaa, viimeksi epämääräiseksi ajaksi, kantajan jo 29.5.2017 tekemää uudistettua hakemusta ei ole vielä ratkaistu kanteen nostamiseen mennessä. Asetuksen (EY) N:o 1049/2001 8 artiklassa säädetään yksinomaan mahdollisuudesta jatkaa määräaikaa yhden kerran 15 työpäivällä eikä epämääräiseksi ajaksi.
                        
                     
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).
   
      (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvosto asetus (EY) N:o 1367/2006 (EUVL 2006, L 264, s. 13).